Nur acht Mönet  hett me brucht, um s Bähnli z'baue und so hett me sie am 30. Oktober 1880 iweihe kenne. Es hett Plätz in dr zweite und dritte Klass gha. Koschtet het ei Fahrt in dr dritte Klass damals ei Frangge (hytte ohni Rabatt siebe Frangge) und d Fahrt het 56 Minute duurt. S Bähnli isch zuedäm numme vier Moll pro Daag und Richtig gfahre (hytte vierzig Moll). Mit seggle wär me also nume es bizz langsamer gsi, aber 13 Kilometer sin z Fuess halt bizz viel.